Diari Oficial de la Generalitat Valenciana


Sumari del DOGV 3706, del 10-03-2000 (2000/1800)

ORDRE de 29 de febrer de 2000, de la Conselleria d’Ocupació, d’adaptació de la normativa estatal sobre agències de col·locació sense finalitats lucratives a l’estructura orgànica de la Conselleria d’Ocupació.
----------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/02/29/(1)/dof/vci/html**

### Dades del document

Número de DOGV
:   3706

Data del DOGV
:   10-03-2000

Secció del DOGV
:   I. DISPOSICIONS GENERALS

Número del document
:   2000/1800


Data del document
:   29-02-2000

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * legislació
    * política d'ocupació
    * oficina d'ocupació

ORDRE de 29 de febrer de 2000, de la Conselleria d'Ocupació, d'adaptació de la normativa estatal sobre agències de col·locació sense finalitats lucratives a l'estructura orgànica de la Conselleria d'Ocupació. [2000/X1800]
  
El Reial Decret 2.673/1998, d'11 de desembre (DOGV del 29 de desembre de 1998), sobre traspàs a la Comunitat Valenciana de la gestió realitzada per l'INEM en l'àmbit del treball, de l'ocupació i de la formació, estableix en la lletra b) de l'annex, les funcions i els serveis de l'administració de l'estat que assumeix la Comunitat Valenciana i, en particular, «l'autorització de les agències de col·locació l'àmbit d'actuació de les quals no supere el del territori de la Comunitat Valenciana, en els termes previstos en l'article 16.2 del Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors, i el Reial Decret 735/1995, de 5 de maig, pel qual es regulen les agències de col·locació sense ànim lucratiu i els serveis integrats per a l'ocupació».
  
Havent-se atribuït aquestes competències a la Conselleria d'Ocupació, en virtut del Decret 13/1999, de 30 de juliol, del president de la Generalitat Valenciana, és procedent adaptar la normativa estatal a les especialitats organitzadores d'aquesta Conselleria, i sobre la base de tot això,
  
ORDENE
  
Article 1. Àmbit d'aplicació
  
Aquesta ordre serà d'aplicació a les entitats definides en l'article 1 del Reial Decret 735/1995, de 5 de maig, pel qual es regulen les agències de col·locació sense ànim de lucre, i els serveis integrats per a l'ocupació, que circumscriguen el seu àmbit d'aplicació al territori d ela Comunitat Valenciana.
  
En el cas de les agències de col·locació l'activitat de les quals no estiga limitada a l'àmbit territorial de la Comunitat Valenciana, correspondrà a la Conselleria d'Ocupació, mitjançant la Direcció General d'Intermediació Laboral, l'emissió del preceptiu informe que, amb caràcter previ a l'autorització, haurà de ser demanat per l'Institut Nacional d'Ocupació (INEM) a la Comunitat Valenciana.
  
Article 2. Organisme competent
  
Les referències que el Reial Decret 735/1995, de 5 de maig, fa a l'INEM, s'entendran fetes a la Conselleria d'Ocupació quan es tracte d'autoritzacions d'agències de col·locació l'àmbit d'actuació de les quals no supere el territori de la Comunitat Valenciana.
  
Així mateix, les referències fetes a les oficines d'Ocupació de l'INEM s'entendran fetes a les oficines d'Ocupació de la Generalitat Valenciana.
  
Article 3. Presentació de sol·licituds
  
La sol·licitud d'autorització normalitzada que apareix en l'annex I d'aquesta ordre, podrà presentar-se en qualsevol dels registres i de les oficines previstos en l'article 1 del Decret 130/1998, de 8 de setembre, del Govern Valencià, de Registre d'Entrada i Eixida de Sol·licituds, Escrits, Comunicacions i Documents de l'administració de la Generalitat Valenciana (DOGV del 28 de setembre de 1998), i estarà adreçada al director general d'Intermediació Laboral.
  
Article 4. Acabament del procediment
  
La signatura del conveni de col·laboració o, si és el cas, de la resolució de denegació, i la resolució de renovació i la d'extinció de l'autorització, correspondran al conseller d'Ocupació.
  
Article 5. Recursos
  
Contra la signatura del conveni de col·laboració, o contra qualsevol de les resolucions emeses pel conseller d'Ocupació que esgoten el procediment d'autorització, de renovació o d'extinció, s'hi podrà interposar, de conformitat amb el que diuen els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la redacció feta per la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, un recurs potestatiu de reposició davant del citat òrgan, o poden ser impugnats directament davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò establit en la Llei 29/1998, de 13 de juliol, de la Jurisdicció Contenciosa Administrativa.
  
DISPOSICIONS ADDICIONALS
  
Primera
  
La Conselleria d'Ocupació determinarà el corresponent òrgan de participació que, amb intervenció dels agents socials, emetrà el preceptiu informe sobre la sol·licitud d'autorització com a agència de col·laboració.
  
Segona
  
La Conselleria d'Ocupació assumeix els convenis de col·laboració signats entre l'INEM i les agències de Col·locació indicades en l'annex II d'aquesta ordre, l'àmbit territorial d'actuació de les quals és la Comunitat Valenciana i que ja funcionen amb autorització indefinida.
  
DISPOSICIÓ TRANSITÒRIA
  
Primera
  
Aquesta ordre serà d'aplicació als procediments d'autorització inicial, de renovació, de modificació o d'extinció que estigueren en tràmit en el moment de l'entrada en vigor.
  
DISPOSICIONS FINALS
  
Primera
  
Es faculta el director general d'Intermediació Laboral perquè dicte totes les instruccions que siguen necessàries per al desplegament i l'execució d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 29 de febrer de 2000
  
El conseller d'Ocupació,
  
RAFAEL BLASCO CASTANY
  
Annex I
  
Sol·licitud per a l'autorització d'agències de col·locació sense finalitats lucratives
  
1. Dades d'identificació
  
Nom de l'entitat, si escau
  
NIF o CIF
  
Titular jurídic o representant
  
Compte cotització SS
  
Carrer (C.), Plaça (Pl.) o Avinguda (Av.) del domicili social
  
Núm.
  
Escala
  
Pis
  
Pta. Municipi Província Codi Postal Telèfon
  
2. Àmbit territorial i professional d'actuació
  
3. Nombre de demandants que cal atendre
  
L'entitat declara que compleix tots els requisits especificats en el Reial Decret 735/1995, de 5 de maig de 1995 (BOE de 8 de maig), pel qual es regulen les agències de Col·locació sense finalitats lucratives i els serveis integrats per a l'ocupació, i que aporta la documentació pertinent que ho prova.
  
....., ............. d .................... de 2000
  
(Càrrec, signatura i segell)
  
Signat:
  
DIRECTOR GENERAL D'INTERMEDIACIÓN LABORAL
  
Annex II
  
València
  
Servei Valencià d'Ocupació
  
Creu Roja d'Espanya
  
Castelló
  
Cambra Oficial de Comerç, Indústria i Navegació
  
Alacant
  
Cambra Oficial de Comerç, Indústria i Navegació
  
Amparo Moltó Sánchez
  
Càritas Interparroquial d'Almoradí.
  
II. AUTORITATS I PERSONAL
  
b) OFERTES D'OCUPACIÓ PÚBLICA,


Còpia Permalink ELI